**Gura lumii**

*Ștefan Doroftei Doimneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O bufniţă neagră se aude vestind

Moartea mea ca poet, fără miez şi pistil,

Nu îmi pasă de ea, nu încerc să surprind;

Abordez rareori al polemicii stil.

\*

De rugi solitare tot mereu mai flămând

Mă strecor prin apus în tăceri de cuvânt,

Mă scufund în abis, cai la gând înhămând

Şi noian de-ntrebări reâncep să frământ.

Ofuscate stafii mi se urcă în şei

Chinuite de voci răzbătând din adânc,

Călărind fără grai herghelii de idei

Cravaşează în vânt muşcând grav din oblânc.

Prin gânduri încinse se zbat nişte verbe

Ce-ar vrea să ajungă la distinşi literaţi,

Dar orbii din vise-mi fac nopţile albe

Şi tai din cuvinte şi renunţ la soldaţi.

Lumina din stele se-nfige în minte,

Prin poarta privirii pătrund în castele,

Şi caut în mine noi uşi spre sorginte

Din care să aflu de tarele mele.

Nu sunt zeu în condei nici speraţă în vers

Nu mă laud cu foi, nu arunc cu noroi,

Este loc pentru toţi în imens univers

Este loc de bun simţ in esenţa din noi.

Că sunt prost, genial, că sunt slab sau isteţ,

O să aflu postum de la îngeri prin nori

Gura lumi de-o ierţi eşti nebun sau glumeţ...

Dar te simţi excelent doar când poţi s-o ignori.

12.08.2018